**Քերի Մարիսա Վաշինգտոն** (անգլ.՝ Kerry Marisa Washington, հունվարի 31, 1977(1977-01-31), Բրոնքս շրջան, Նյու Յորք, Նյու Յորք, ԱՄՆ և Նյու Յորք, Նյու Յորք, ԱՄՆ), ամերիկացի դերասանուհի և քաղաքական ակտիվիստուհի։ Առավել հայտնի է «Ռեյ» (2004), «Ֆանտաստիկ քառյակը» (2005), «Շոտլանդիայի վերջին թագավորը» (2006), «Ֆանտաստիկ քառյակը։ Արծաթե ալեսահորդի ներխուժումը» (2007) և «Ջանգոն ազատված» (2012) ֆիլմերում խաղացած դերերով։ 2012 թվականից սկսած՝ «ABC» հեռուստաալիքի «Սկանդալ» քաղաքական հեռուստասերիալում խաղում է Օլիվիա Փոուփի դերը։ 2013 և 2014 թվականներին այդ դերի համար Վաշինգտոնն առաջադրվել է «Էմմի» մրցանակի՝ դրամատիկ հեռուստասերիալում կնոջ լավագույն դերի համար։

Վաղ տարիներ
-----------

Քերի Վաշինգտոնը 2009 թվականին
Քերի Վաշինգտոնը ծնվել է Նյու Յորքի Բրոնքս բնակավայրում՝ պրոֆեսորի, կրթության խորհրդատուի և բրոքերի ընտանիքում։ Ելույթ է ունեցել երիտասարդական թատրոնում, իսկ 1994 թվականին Մանհեթենում ավարտել է «*Spence School*»-ը։ Վաշինգտոնը 1998 թվականին ավարտել է Ջորջ Վաշինգտոն համալսարանը և ստացել մարդաբանի և հասարակագետի որակավորում։ Սովորել է նաև Նյու Յորքի Մայքլ Հովարդի ստուդիայում։ 1994 թվականին եղել է երիտասարդ դերասանների տաղանդը բացահայտող «YoungArts» ազգային ծրագրի հաղթող։

Գործունեություն
---------------

Քերի Վաշինգտոնն առաջին անգամ ելույթ է ունեցել «ABC» հեռուստաալիքի «*Magical Make-Over*» հեռուստաֆիլմում։ Նախքան 2000 թվականին «Մեր երգը» ֆիլմում ունեցած առաջին հաջողությունը, որի համար նա քննադատների կողմից լավ արձագանքներ է ստացել, հանդես է եկել ևս մի քանի նախագծերում։

Գործունեությունում բեկումնային է դարձել 2001 թվականի «Ինձ համար վերջին պարը» ֆիլմում խաղացած դերը, որից հետո «Վերելակ» ֆիլմում կնոջ լավագույն դերի համար առաջադրվել է «Անկախ ոգի» մրցանակի։ Հաջորդ մի քանի տարիներին նա առաջին հերթին աշխատել է անկախ կինոյում՝ հանդես գալով «Վարկաբեկված հեղինակություն» և «Նա ատում է ինձ» ֆիլմերում, բայց առավել նշանավոր դեր է ունեցել 2004 թվականի մրցանակակիր «Ռեյ» կենսագրական ֆիլմում։

Վաշինգտոնը 2013 թվականին
2005 թվականին Վաշինգտոնը «Ֆանտաստիկ քառյակը» ֆիլմում խաղացել է Ալիսիա Մասթերսի դերը։ Թեև դերն ի սկզբանե նախատեսված էր սպիտակամաշկ կապուտաչյա կնոջ համար, այնուամենայնիվ ֆիլմի ռեժիսորը հերոսին է վերամշակել հատուկ դերասանուհու համար։ Նշանակալի դերերից է 2006 թվականի «Շոտլանդիայի վերջին թագավորը» ֆիլմում ուգանդացի բռնակալ Իդի Ամինի կնոջ դերը։ Նկարահանվել է նաև բազմաթիվ այլ ֆիլմերում, այդ թվում` «Վատ բնակարան» (2002), «Միստր և միսիս Սմիթ» (2005), «Փոքրիկ մարդը» (2006), «Ինձ թվում է` ես սիրում եմ կնոջս» (2007) և «Հազար բառեր» (2011) կատակերգությունները, ինչպես նաև «Մեռած աղջիկը» (2006), «Բարի գալուստ Լեյքվյու» (2008), «Ուրախ կյանք Քրեքթաունում» (2009) և «Մայրը և երեխաները» (2010) դրամաները։ 2010 թվականին հայտնվել է «Սիրո մասին երգեր» ֆիլմում, որը համանուն պիեսի Էկրանավորումն է, որտեղ խաղացել է այնպիսի նշանակալի մրցանակակիրների հետ, ինչպիսիք են Ֆելիսիյա Ռաշադը, Լորետա Դիվայնը, Քիմբերլի Էլիզը և Վուպի Գոլդբերգը։

Վաշինգտոնը հեռուստատեսությամբ հայտնվել է 2005-2006 թվականներին «Բոստոնի իրավաբանները» սերիալում, իսկ գործունեության սկզբում հյուր է եղել «Նյու Յորքի ոստիկանություն» և «Կարգ ու կանոն» սերիալներում։ Նա նաև Սկառլեթ Յոհանսոնի, Եվա Լոնգորիայի, Դաութզեն Կրուսի հետ հավասար եղել է «*L'Oreal*» դիմահարդարական ընկերության դեմքը։ 2009 թվականին նկարահանել է վավերագրական ֆիլմ, իսկ 2010 թվականին առաջին անգամ ելույթ է ունեցել Բրոդվեյում` Դեյվիդ Մեմեթի «Մրցավազք» ներկայացման մեջ։

2011 թվականի գարնանը Շոնդա Ռայմսը Վաշինգտոնին հրավիրել է իր «Սկանդալ» հեռուստասերիալ` Օլիվիա Փոուփի կերպարը մարմնավորելու համար։ Խաղալով այդ դերը՝ Վաշինգտոնը մտել է պատմության մեջ` վերջին 38 տարվա ընթացքում դառնալով առաջին սևամորթ դերասանուհին (Թերեզա Գրեյվզից հետո), որը ամերիկյան հեռուստատեսության դրամատիկ հեռուստասերիալում խաղացել է գլխավոր դեր։ 2013 և 2014 թվականներին այդ դերի համար առաջադրվել է «Էմմի» մրցանակի։

Վաշինգտոնը Քվենտին Տարանտինոյի «Ջանգոն ազատված» ֆիլմում խաղացել է կնոջ գլխավոր դերը, որն էկրան է բարձրացել 2012 թվականին։

Անձնական կյանք
--------------

2013 թվականի հունիսի 24-ից ամուսնացած է ֆուտբոլիստ Ննամդի Էսոմուգայի հետ, որի հետ հարաբերություններ է ունեցել մինչև հարսանիքը։ Նրանք ունեն երկու երեխա` դուստրը` Իսաբել Ամառաչի Էսոմուղան (ծնված 2014 թվականի ապրիլի 21-ին) և որդին` Քեյլեբ Կելեչի Էսոմուղան (ծնված 2016 թվականի հոկտեմբերի 5-ին)։

### Քաղաքականություն

Վաշինգտոնը քաղաքական ակտիվիստուհի է։ 2008 թվականին եղել է ԱՄՆ նախագահի թեկնածու Բարաք Օբամայի ակտիվ կողմնակիցը։ Նա նաև «*Green America*» արշավի ակտիվիստ է։ Վաշինգտոնը 2012 թվականին ելույթ է ունեցել Դեմոկրատական կուսակցության ազգային համագումարում։

Ծանոթագրություններ
------------------

1. 1 2  Internet Movie Database — 1990.
2. 1 2  Internet Broadway Database — 2000.
3. 1 2  filmportal.de — 2005.
4. 1 2  *Deutsche Nationalbibliothek* Record #14097248X // Gemeinsame Normdatei (գերմ.) — 2012—2016.
5. ↑
6. ↑  Lynette Rice (2013 թ․ հուլիսի 18). «Emmys 2013: And the nominees are...». *Entertainment Weekly*. Արխիվացված է օրիգինալից 2013 թ․ հուլիսի 19-ին. Վերցված է 2013 թ․ հուլիսի 18-ին.
7. 1 2 3 4 5  «Kerry Washington- Biography». *Yahoo!*. Արխիվացված է օրիգինալից 2013 թ․ մարտի 9-ին. Վերցված է 2013 թ․ փետրվարի 26-ին.
8. ↑  Washington’s 'Mother' instinct — SFGate
9. ↑  Kerry Washington Biography (1977?-)
10. ↑  Sarah Hughes (22 октября 2012). «American television's real Scandal». *The Guardian*. Արխիվացված է օրիգինալից 2013 թ․ մարտի 9-ին. Վերցված է 2013 թ․ փետրվարի 26-ին.
11. ↑  «'Scandal': TV's Kerry Washington and Oprah on Breaking a Hollywood Race Barrier». *The Huffington Post*. 7 декабря 2012. Արխիվացված է օրիգինալից 2013 թ․ մարտի 9-ին. Վերցված է 2013 թ․ փետրվարի 26-ին.
12. ↑  «-Kerry Washington finally joins django unchained as djangos wife». October 26 2011. Արխիվացված է օրիգինալից 2012 թ․ մարտի 30-ին. Վերցված է October 1 2012-ին.
13. ↑  «Kerry Washington Weds Nnamdi Asomugha. Kerry Washington Secretly Marries NFL Player». Արխիվացված է օրիգինալից 2013 թ․ հուլիսի 5-ին. Վերցված է 2020 թ․ ապրիլի 28-ին.
14. ↑  «HELLO! Russia». ru.hellomagazine.com. Վերցված է 2016 թ․ նոյեմբերի 27-ին.
15. ↑  «Новости шоу бизнеса. Cвежие новости шоу бизнеса сегодня на Viva.ua». viva.ua. Վերցված է 2016 թ․ նոյեմբերի 27-ին.
16. ↑  «Obama for America | 2012 | Cheryl J: Kerry Washington voices support for Senator Obama in Georgia». Արխիվացված է օրիգինալից 2012 թ․ հունիսի 3-ին. Վերցված է 2011 թ․ օգոստոսի 1-ին.
17. ↑  Kerry Washington Film and TV actress | Parade.com
18. ↑  «Kerry Washington DNC Speech: Read The Democratic National Convention Remarks». *Huffingtonpost*. September 6 2012. Վերցված է October 12012-ին.
19. ↑  «Kerry Washington Speech • 2012 Democratic National Convention (complete speech)». *youtube*. September 6 2012. Վերցված է October 1 2012-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Քերրի Վաշինգտոն» հոդվածին։ |

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | AllMovie · Allmusic · AlloCiné · ČSFD · Դանիական ազգային ֆիլմագրություն · Discogs · Filmportal · Internet Broadway Database · Internet Movie Database · ԿինոՊոիսկ · MusicBrainz · Rotten Tomatoes · Giant Bomb · WikiTree |
|  |
| Բառարաններ և հանրագիտարաններ | Notable Names Database |
|  |
| 

|  Չափորոշչային վերահսկողություն |
| --- |
|  |
| BIBSYS: 6011703 · BNE: XX1667287 · BNF: 15035746x · CONOR: 36829283 · GND: 14097248X · ISNI: 0000000114635056 · LCCN: nr2002006706 · NKC: xx0163352 · NLP: a0000001861083 · NTA: 370610601 · NUKAT: n2009046988 · SUDOC: 095145826 · VIAF: 120233793 · WorldCat VIAF: 120233793 |

 |

 |